Aleksandravėlės šv. Pranciškaus Serafiškojo bažnyčia

Aleksandravėlės šv. Pranciškaus Serafiškojo bažnyčia – bažnyčia, stovinti Aleksandravėlės kaime, prie kelio . Kultūros paveldo objektas Nr. 23616.

 Istorija 

1789 m. spalio 22 d. nuncijus leido įrengti parapiją ir statyti bažnyčią (anksčiau parapijai priklausė ir Antazavė). Dabartinę mūrinę bažnyčią 1782–1796 m. pastatė Aleksandravėlės dvaro savininkas Ignotas Morikonis. 1795 m. įsteigta parapija, paskirtas klebonas. Klebonija buvo mūrinė, vėliau pastatyta medinė.

1832 m. bažnyčiai priklausė 1,5 valako žemės. XIX a. antrojoje pusėje Aleksandravėlėje 30 metų klebonavo Pranas Savickas (1778–1863), rašęs eiles. Kapinių koplyčioje ginklus slėpdavo 1863 m. sukilėliai. Bažnyčiai 1940 m. pradžioje priklausė 30 ha žemės.

2007 m. rugsėjo 11 d. buvo baigti Aleksandravėlės bažnyčios remonto darbai, per kuriuos buvo sutvarkytas ir perdažytas bažnyčios fasadas.

 Architektūra 

Bažnyčia klasicistinė (30×15 m), su bokšteliu ant kraigo. Turi 3 altorius. Nedidelio šventoriaus (40×30 m) tvora akmenų mūro, jo kampuose yra 2 mūrinės varpinės (9 m aukščio).

 Šaltiniai 

 Nuorodos 
 Vyskupijos informacija
 Parapijos puslapis 

 Aleksandravėlės šv. Pranciškaus Serafiškojo bažnyčia

Kategorija:Rokiškio rajono bažnyčios
Kategorija:Aleksandravėlė
Kategorija:Lietuvos kultūros vertybės: bažnyčios